ચીન દ્વારા તેની કરન્સીનું ડીવેલ્યુશન કરાતા આંતરરાષ્ટ્રીય બજારમાં ડોલર ઝડપથી વધીને બે વર્ષની ઊંચી સપાટીએ પહોંચી જવા પામ્યો છે. આ મુદ્દાની બીજી તરફ આયાતકારો તેમજ બેંકો દ્વારા આજે ડોલરમાં મોટાપાયે નવી લેવાલી હાથ ધરાતા રૃપિયો ઝડપથી પાછો પડયો હતો. આ અહેવાલો પાછળ હુંડિયામણ બજારમાં આજે ડોલર સામે રૃપિયામાં કામકાજનો પ્રારંભ ગાબડા સાથે જ એટલે કે ૬૪.૫૫ના નીચા અભાવે થયા બાદ ડોલરમાં ચાલુ રહેલી નવી લેવાલી પાછળ રૃપિયો ઇન્ટ્રાડે તૂટીને ૬૪.૯૪ના નીચા મથાળે ઊતરી આવ્યા બાદ કામકાજના અંતે ૫૯ પૈસા તૂટીને ૬૪.૭૮ની સપાટીએ નરમ રહ્યો હતો. રૃપિયાની આજની સપાટી તેની બે વર્ષની નીચી સપાટી છે. કામકાજના છેલ્લા છ સત્રમાં ડોલર સામે રૃપિયામાં ૧૦૪ પૈસાનું ગાબડુ નોંધાયું છે.